kardosdrur/scandi-wiki huggingface dataset:
Transaktionsomkostning

Transaktionsomkostninger er kort fortalt omkostninger ved at foretage en handel (en transaktion). Mere formelt er det en "omkostning, som er forbundet med overførsel af ejerskab, herunder ved organisering, tilpasning og regulering af ydelser på markedet", som det er blevet formuleret af Nobelpristageren i økonomi Oliver Williamson i 1979, baseret på en anden Nobelpristager Ronald Coases arbejde fra 1937.

Transaktionsomkostninger kan opdeles i tre brede kategorier:
 Søge- og informationsomkostninger er omkostninger forbundet med at bestemme, om det ønskede gode er tilgængeligt på markedet, hvor den laveste pris findes, osv.
 Forhandlingsomkostninger er de omkostninger, som anvendes for at opnå en acceptabel aftale med modparten i transaktionen, skrive en passende kontrakt osv.
 Overvågnings- og håndhævelsesomkostninger er omkostninger, som foretages for at sikre, at modparten overholder aftalen, eller for at reagere på passende vis (ofte via retssystemet), hvis det viser sig, at han ikke gør det.

For eksempel kan en køber af en brugt bil opleve forskellige transaktionsomkostninger. Søgeomkostningerne er omkostningen ved at finde en bil og fastslå bilens tilstand. Forhandlingsomkostningerne er omkostningen ved at forhandle en pris med sælgeren. Overvågnings- og håndhævelsesomkostningerne er omkostningen ved at sikre, at sælgeren leverer bilen i den aftalte stand.

Historie 

Begrebet "transaktionsomkostning" tilskrives ofte Ronald Coase, som brugte det til at udvikle en teoretisk ramme for at forudsige, hvornår bestemte økonomiske tiltag ville blive udført indenfor en virksomhed, og hvornår e ville blive udført på et marked (dvs. udliciteret til en ekstern partner). Imidlertid findes selve begrebet ikke i Coases arbejde før 1970'erne. Selvom han ikke anvendte det specifikke begreb, diskuterede Coase "omkostninger ved at bruge prismekanismen" i sin skelsættende artikel The Nature of the Firm fra 1937, hvor han først diskuterede begrebet. I 1960 refererede han til "omkostninger ved markedstransaktioner" i værket "The Problem of Social Cost".

Begrebet blev formodentlig først og fremmest almen kendt som følge af Oliver Williamsons værk Transaction Cost Economics. I dag bruges transaktionsomkostningsteori til at forklare en række forskellige former for adfærd. Ofte er de betragtede transaktioner ikke kun de oplagte tilfælde, hvor en vare bliver købt eller solgt, men også dagligdags følelsesmæssige udvekslinger, uformelle adfærdsmønstre mv.

Transaktionsomkostninger som en markedsfejl 

En af forudsætningerne bag det vigtige mikroøkonomiske begreb fuldkommen konkurrence, der udgør en hjørnesten i traditionel mikroøkonomi, er, at der ikke er transaktionsomkostninger på markedet. Transaktionsomkostninger er dermed en markedsfejl - er der transaktionsomkostninger på et marked, vil konklusionerne fra en fuldkommen konkurrence-økonomi generelt ikke holde. Det har betydning for de velfærdsøkonomiske resultater i en markedsøkonomi.

Se også 

 Coase-teoremet
 Ronald Coase
 Oliver Williamson

Kilder 

Mikroøkonomi
Nikoline (rapper)

Nikoline (født Nikoline Vicic Rasmussen ) er en dansk rapper, instruktør, multiinstrumentalist og fysiker. Hun er kendt for sine kontroversielle rap-sange og tilhørende videoer med et politisk indhold.

Nikoline er uddannet klassisk guitarist fra Syddansk Musikkonservatorium og har desuden en kandidat i fysik fra Københavns Universitet. Hun var med i gruppen Swoosh, der udgav de to engelsksprogede sange "Ketchup" og "NOCMMC" med fokus på seksualitet. Solokarrieren begyndte i 2017, hvor hun udsendte sangene "Tæsk til alle" og "Flertallet er dumme". I 2018 udkom "Sut min klit" og EP'en Svesken på disken. "Sut min klit" var med i filmen Ditte & Louise, og de to kvinder bag denne film, Ditte Hansen og Louise Mieritz medvirkede i videoen til sangen sammen med andre kendte personer som modellen Oliver Bjerrehuus, filmmanden Peter Aalbæk og de mandlige rappere L.O.C., Jokeren og Suspekt. "Sut min klit" lå nummer 1 på Denmark Viral 50 playlisten på Spotify og blev nomineret til Robert-prisen 2019 for "Årets originale sang" til filmen Ditte & Louise.

Referencer

Eksterne henvisninger
 Hjemmeside
Gæst smidt ud af radioprogram: De spildte min lørdag på deres bullshit. BT

Rappere fra Danmark
Guitarister fra Danmark
Fysikere fra Danmark
Ditte & Louise (film)

Ditte & Louise er en dansk komediefilm fra 2018, instrueret af Niclas Bendixen og med manuskript af Ditte Hansen og Louise Mieritz, de to hovedrolleindehavere. Filmen er en videreudvikling af tv-serien på DR, Ditte & Louise

Medvirkende 
Ditte Hansen som Ditte
Louise Mieritz som Louise
Anders W. Berthelsen som Anders
Adam Brix som David
Lotte Andersen som Gritt
Henrik Noél Olesen som Arnold
Marijana Jankovic som Sara

Eksterne henvisninger 
 

Danske film fra 2018
Komediefilm fra Danmark
Annalena Baerbock

Annalena Baerbock (født 15. december 1980 i Hannover) er en tysk politiker, som den 8. december 2021 blev udnævnt til Tysklands udenrigsminister i Olaf Scholz' regering. Hun har siden 2018 har været en af de to formænd for det grønne parti Bündnis 90/Die Grünen (den anden er Robert Habeck).

Baerbock har siden 2013 været medlem af Forbundsdagen. Fra 2012 til 2015 var hun medlem partirådet i Bündnis 90/Die Grünen og fra 2009 til 2013 formand for partiets landsforbund i delstaten Brandenburg. Politisk tilhører hun partiets realpolitiske fløj.

Liv og arbejde 
Baerbock voksede op i en lille landsby udenfor Hannover. Hun har selv beskrevet sit hjem som »hippie-præget« og blev taget med i demonstrationer mod atomvåben og i fredsdemonstrationer. Hun deltog som skoleelev i et udvekslingsprogram med ophold i Florida. Efter studentereksamen (Abitur) ved Humboldtschule i Hannover studerede Baerbock statsvidenskab, offentlig ret og folkeret i Hamburg fra 2000 til 2004. Hun afsluttede studierne som Master in Public International Law (LL.M.) ved London School of Economics i 2005. Hun var doktorgradsstudent i folkeret ved Freie Universität i Berlin fra 2009 til 2013, men fuldførte ikke. Efter studierne arbejdede hun freelance for avisen Hannoversche Allgemeine Zeitung og ved Norddeutscher Rundfunk og Deutsche Presseagentur.

Baerbock var i 2005 trainee i British Institute of Comparative and Public International Law. Fra 2005 til 2008 var hun kontorchef for medlem af Europaparlamentet Elisabeth Schroedter og fra 2008 til 2009 udenrigspolitisk sekretær for sit partis gruppe i Forbundsdagen. Fra 2009 til 2013 var hun leder af Bündnis 90/Die Grünen i Brandenburg. Baerbock har siden 2013 været medlem af Forbundsdagen. 

Den 21. april 2021 nominerede De Grønne Annalena Baerbock som partiets kanslerkandidat til Forbundsvalget 2021.

Baerbock er gift og har to børn.

Referencer

Kilder og henvisninger 
 Officiel hjemmeside
 Annalena Baerbock i Forbundsdagen

Politikere fra Bündnis 90/Die Grünen
Udenrigsministre fra Tyskland
Sorø Gamle Kirkegård

Sorø Gamle Kirkegård er en kirkegård, der ligger ved Sorø Akademi i Sorø på Midtsjælland. Den har eksisteret siden middelalderen og er blandt de ældste kirkegårde i Danmark, som fortsat er i brug.

Historie 
Kirkegården blev etableret i forbindelse med anlæggelsen af Sorø Kloster i den anden halvdel af 1100-tallet. I 1800-tallet blev den udvidet til omtrent fire gange den oprindelige størrelse. Den blev renoveret i perioden 1940-1944.

Kendte personer begravet på Sorø Gamle Kirkegård 
 Thøger Binneballe (1818–1900), arkitekt der var aktiv i Norge
 Jacob Hornemann Bredsdorff (1799–1841), matematiker, videnskabsmand og lingvistiker
 Bartholomæus Hoff (1840–1912), rektor
 Bernhard Severin Ingemann
 Lucie Ingemann
 Carl Emil Kiellerup
 Frederik Marcus lensgreve Knuth, Danmarks 1. udenrigsminister
 Frederik Martin
 Christian Molbech
 Carl Mundt
 Siegfred Neuhaus (1879–1955), maler
 Hans Palludan Rasmussen
 Anna Sarauw
 Andreas Schytte
 Christian Ludvig Stemann
 Poul Hagerup Tregder
 Hans Ussing
 Henrik Ussing
 Palle Wodschow

Referencer 

Bygninger, konstruktioner og anlæg i Sorø Kommune
Gamle Kirkegård
Kirkegårde i Danmark
Roberto Bautista Agut

Roberto Bautista Agut (født 14. april 1988) er en spansk professionel tennisspiller, som hører til eliten i single. Han har vundet otte ATP-turneringer, hvoraf den største var sejren i Dubai Tennis Championships i 2018. Som sit bedste grand slam-resultat har han nået fjerde runde, hvilket han har gjort i alle fire turneringer flere gange, og desuden nåede han kvartfinalen i OL 2016. Sin bedste placering på verdensranglisten opnåede han i oktober 2017, hvor han lå som nummer 13. Han er spanier yngre end Rafael Nadal, der er nået i top-20.

Eksterne henvisninger 

Tennisspillere fra Spanien
Islands U/19-fodboldlandshold

Islands U/19-fodboldlandshold er Islands landshold for fodboldspillere, som er under 19 år og administreres af Knattspyrnusamband Íslands] (RFEF).

U/19-fodboldlandshold
U/19-fodboldlandshold i Europa
Islands U/17-fodboldlandshold

Islands U/17-fodboldlandshold er Islands landshold for fodboldspillere, som er under 17 år og administreres af Knattspyrnusamband Íslands] (RFEF).

U/17-fodboldlandshold
U/17-fodboldlandshold i Europa
Revatal Station

Revatal Station (Revatal stasjon) var en jernbanestation på Tønsberg–Eidsfossbanen, der lå i Re kommune i Norge.

Stationen blev åbnet for trafik sammen med resten af banen 21. oktober 1901, tre dage efter den officielle indvielse. Oprindeligt hed stationen Rævetal, men den skiftede navn til Revatal i 1926. Banen blev nedlagt 1. juni 1938.

Stationsbygningen blev opført til åbningen i 1901. Bygningen eksisterer stadig som en af de eneste af banens stationsbygninger. Den fungerer nu som spisested. Den gamle jernbanetracé ved stationen benyttes af Fylkesvei 35.

Litteratur

Eksterne henvisninger 

 Skinnelangs: Tønsberg–Eidsfossbanen

Stationer på Tønsberg–Eidsfossbanen
Nedlagte jernbanestationer i Norge
Jernbanestationer i Vestfold
Etableret i 1901
Ophørt i 1938
CONCACAF Women's Championship

CONCACAF Women's Championship, i nogle år kaldet CONCACAF Women's Gold Cup eller CONCACAF Women's VM-kvalifikationen, er en fodboldturnering arrangeret af CONCACAF, der ofte fungerer som kvalifikationsrunde til VM i kvindefodbold. I år hvor turneringen har været afholdt uden for VM-kvalifikationscyklus, har ikke-CONCACAF medlemmer har været inviteret. CONCACAF (Confederation of North, Central American and Caribbean Association Football) er det styrende organ for fodbold for Nordamerika, Mellemamerika og Caribien. De mest succesfulde lande har været USA, der vandt deres syvende titel i 2014.

Se også 

 CONCACAF Gold Cup
 CONCACAF Championship

Referencer

Eksterne henvisninger 

 
 CONCACAF Kvinders Gold Cup på RSSSF

Kvindefodbold
Pablo Carreño Busta

Pablo Carreño Busta (født 12. juli 1991 i Gijón) er en spansk professionel tennisspiller, som hører til eliten i single. Han har vundet tre ATP-turneringer i single og tre i double. I grand slam-turneringerne er hans bedste resultat i single en semifinaleplads i US Open i 2017, mens bedste resultat i double er finalepladsen, ligeledes i US Open, i 2016. Hans bedste placering på ATP-listen i single er en 10. plads i september 2017 og i double en 16. plads i juli samme år.

Carreño Busta deltog i OL 2020 (afholdt 2021) i Tokyo, hvor han stillede op i herredouble og mixed double. I begge disse rækker tabte han i første runde. Han spillede desuden herresingle, og her gik det bedre, idet han nåede frem til semifinalen. Her tabte han dog til russiske Karen Khatjanov, der senere tabte finalen til tyske Alexander Zverev. Carreño Busta sikrede sig bronze ved at besejre den serbiske verdensetter Novak Djokovic .

Referencer

Eksterne henvisninger 

Tennisspillere fra Spanien
Olympiske medaljevindere i tennis
Olympiske bronzemedaljevindere fra Spanien
Medaljevindere ved sommer-OL 2020
Deltagere for Spanien ved sommer-OL 2020
Haukedalen

Haukedalen er en bygd i den østlige del af Førde kommune i Vestland i Norge. Bygden ligger i starten på Gaularddalen, og et af hovedløbene til Gaularvassdraget løber gennem bygden. Haukedalsvatnet starter i denne bygd. Ud fra beliggenheden burde Haukedalen måske høre til Gaular kommune, da bygden er adskilt fra Førde med fjeldovergangen over Rørvikfjellet. Vejkrydset ved Rørvikflåten på Riksvei 13 fører ind til Haukedalen.

Erhvervslivet er hovedsageligt bygget op om landbrug og bygden har 25 aktive gårde. En del af indbyggerne er pendlere, de fleste til kommunecenteret Førde.

Bygden har egen børneskole (Frøysland skule) (1.-7. trin), ungdomsskole (8.-10. trin) er ved Førde ungdomsskule.

Haukedalen kirke ligger ved Gjerland ved østenden af Haukedalsvatnet.

Kilder og henvisninger 

 Haukedalen på nett – Bygdelagets  informationsside
 Reisemål Haukedalen  - Informationsside fra "Reisemål Sunnfjord"

Førde
Vestlands geografi
Dale i Norge
Simon & Schuster

Simon & Schuster er et amerikansk bogforlag grundlagt i 1924 af Richard Simon og Max Schuster i New York City. Forlaget er nu ejet af CBS Corporation. I 2016 udgav Simon & Schuster omkring 2000 titler fordelt på 35 underforlag.

Referencer

Eksterne henvisninger 

Forlag fra USA
Etableret i 1924
GinmanBlachmanDahl

GinmanBlachmanDahl eller Ginman/Blachman/Dahl er en moderne dansk jazztrio bestående af Lennart Ginman (bas), Thomas Blachman (trommer) og Carsten Dahl (klaver).

De tre gamle venner har i en årrække spillet sammen med musikere som blandt andre trompetisterne Palle Mikkelborg og Nils Petter Molvær, samt saxofonisten Fredrik Lundin.

Diskografi 
 GinmanBlachmanDahl! (2004)

Referencer 

Jazzmusikere fra Danmark
Musikgrupper fra Danmark
Herstedvestersenderen

Herstedvestersenderen var en radiosender som lå ved landsbyen Herstedvester.

I 1932 påbegyndtes byggeriet af Herstedvestersenderen på et 24 tønder land stort stykke af Bakkegårdens jorder ved Gammel Landevej. På grund af nærheden til den forhenværende Trippendal Galge fandt man under dette arbejde en del menneskeknogler. Senderen blev taget i brug i 1934. Fra dette år og frem til 1951 stod der derfor Herstedvester på radioens skala på mellembåndet på alle danskproducerede radioer. Den 125 meter høje mast kunne ses vidt omkring og blev et vartegn for Herstederne. I 1948 begyndte man fra senderen at transmittere udsendelser i kortbølge til danske i udlandet, hvilket krævede opstilling af tre 110 meter høje antenner samt anden udvidelse af stationen. I 1952 blev to nye master rejst på Damgårdsarealet på grund af indførslen af program 2 og i 1970'erne blev der opsat parabolantenner til TV. Mellembølgesenderen i Herstedvester blev i 1983 nedlagt i forbindelse med at den hidtidige teknologi blev afløst af FM. Selve antennen blev taget ned 1987. Kortbølgesendingerne fortsatte til 1990, hvorefter DR lejede sig ind på en kraftigere sender i Kvitsøy i Norge. Sendehallen står der endnu, og det samme gælder de boliger, der var blevet opført rundt om stationen til de mange ansatte. Det hele er opført i den for opførelsestidspunktet karakteristiske funkisstil.

Kilder og henvisninger

 Herstedvester Radiofonistation på herstedvesterradiofonistation.html

Bygninger, konstruktioner og anlæg i Albertslund
Radiostationer fra Danmark
Funktionalisme (arkitektur)
Etableret i 1934
Ophørt i 1990
Trippendals Galge

Trippendals Galge var Smørum Herreds rettersted og lå i skellet mellem Herstedøster og
Herstedvester sogne og placeret på en flad, åben mark lige op til den gamle landevej mellem København og Roskilde. Galgen lå, hvor Albertslund Rideklub nu har til huse. Retterstedet lå der i 1680, men sandsynligvis er det taget i anvendelse, da tingstedet blev anlagt omkring 1577.På den tid blev Lille herred (Torslunde, Høje-Taastrup, Sengeløse og Ishøj) lagt under Smørum herred, der derefter omfattede 17 sogne, nogenlunde tilsvarende Vestegnen.

"Trippen" betyder "treben", og galgen har derfor nok været en trebenet konstruktion med tværdragere foroven mellem de tre stave/ben. På hver tværdrager kunne man hænge to, så der var plads til seks. Det lyder af mange, men man lod ligene hænge, til de gik i opløsning af sig selv. Og de nedfaldne stumper blev gravet ned omkring galgebakken. Det var ikke tilladt at begrave forbrydere i kirkegårdenes indviede jord.

Henrettelserne på Trippendal fandt ikke bare sted ved hængning, men også ved halshugning med økse, halshugning med sværd og radbrækning med efterfølgende hjul og stejle i levende live. Også mindre livstruende straffe blev udført på retterstedet, såsom kagstrygning, brændemærkning og afhugning af fingre og hele hænder. 

Da man i 1933 foretog udgravninger til opførelse af Herstedvestersenderen et par hundrede meter øst for Trippendals Galge, stødte man på rester af skeletter, der stammede fra begravelserne på retterstedet. Skeletterne fra Trippendals Galge opbevares i dag på Retsmedicinsk Institut på Panum Instituttet. 

Den sidste henrettelse skete i 1791. Det var en skåning, Inger Olsdatter, der havde født i dølgsmål og dræbt sit barn. Hun blev idømt dødsstraf. Barnets far havde fået benådning af Christian 7., men benådningen nåede ikke retterstedet på Trippendals Galge i tide til at stoppe henrettelsen. 

Bebyggelsen Galgebakken har fået sit navn efter Trippendals Galge.

Noter

Eksterne henvisninger 
Galgebakken på kort fra 1800-tallet

Albertslund
Henrettelse
Els Segadors

Els Segadors ("Høstfolkene") er den officielle nationalsang i Catalonien, "historisk nation" i Spanien. Sangen har musik fra 1892, tekst fra 1899 og blev vedtaget som en catalansk nationalang i 1993.

Historie 
Selv om den originale sang af mundtlig tradition dateres tilbage til 1640, er dens nuværende tekst skrevet 1899 af Emili Guanyavents. Han vandt en konkurrence arrangeret af Unió Catalanista politiske parti det år. Musikken blev standardiseret af Francesc Alió syv år tidligere. Sangen er baseret på begivenhederne fra 1640, i løbet af de tredive års krig, kendt som Corpus de Sang, og begyndte Høstfolkskrigen (catalansk: Guerra dels segadors).

Siden begyndelsen af det 20. århundrede er Els Segadors blevet et af symbolerne på catalansk nationalisme og Catalonien selv. Den voksede i popularitet i den anden spanske republik og den spanske borgerkrig.

Efter at have været brugt i flere årtier, og undertiden ud over Cant de la Senyera, som national hymne, officielt bekræftet den 25. februar 1993. Den officielle version går tilbage til 1994.

Teksten på catalansk 

1. vers:

Catalunya triomfant,
tornarà a ser rica i plena.
Endarrera aquesta gent
tan ufana i tan superba.

Omkvæd
 
Bon cop de falç,
Bon cop de falç,
Defensors de la terra!
Bon cop de falç!

2. vers:

Ara és hora, segadors.
Ara és hora d'estar alerta.
Per quan vingui un altre juny
esmolem ben bé les eines.

Omkvæd

3. vers

Que tremoli l'enemic
en veient la nostra ensenya.
Com fem caure espigues d'or,
quan convé seguem cadenes.

Omkvæd

Noter 

Nationalsange
Catalonien
Nils Petter Molvær

Nils Petter Molvær, også kendt som NPM (født den 18. september 1960) er en norsk jazztrompetist, komponist og producer.
Hans stil fusionerer jazz og elektronisk musik, eksemplificeret ved albummet, "Khmer".

Nils Petter Molvær blander mange stilarter som jazz, ambient, house og diverse beats med elementer fra 'hip hop', rock og popmusik. Hans musik er inspireret af Miles Davis og Jon Hassell.

I Danmark har Molvær spillet sammen med blandt andre Ginman/Blachman/Dahl.

Referencer 

Jazztrombonister
Jazzkomponister
Alumni fra Norges teknisk-naturvidenskabelige universitet
Dielektricitetskonstant

Dielektricitetskonstanten er en betegnelse på virkningsgraden af et dielektrikum, der er en betegnelse for materialer, som ikke leder elektrisk strøm. Al elektrisk isolering kan i princippet kaldes dielektrika, men dielektricitetskonstanten giver særlig mening i designet af en elektrisk kondensator, hvor dielektrikummet danner det isolerende lag mellem kondensatorens to plader. Alt efter det valgte materiales dielektricitetskonstant kan kondensatoren fremstilles enten fysisk lille, med høj kapacitet eller med høj mærkespænding. 

Ved designet af et koaksialkabel spiller dielektricitetskonstanten i det valgte isolationsmateriale også ind, og sammen med kablets fysiske mål afgør den kablets impedans og løbetid.

Elektrisk energioverførsel

en:Relative permittivity
21. etape af Vuelta a España 2018

21. etape af Vuelta a España 2018 gik fra Alcorcón til Madrid 16. september 2018. 

Elia Viviani tog sin tredje etapesejr.

Etaperesultater

Samlet efter etapen

Samlede stilling

Pointkonkurrencen

Bjergkonkurrencen

Kombinationskonkurrencen

Holdkonkurrencen

Referencer

Eksterne henvisninger 
 

21
Maritiman

Maritiman er et søfartsmuseum i Göteborg, der består af tretten skibe af forskellig slags. De ligger fortøjet ved Packhuskajen i nærheden af Göteborgsoperan. De besøgende har mulighed for at komme ombord på de fleste af skibene, der er forbundet indbyrdes med gangbroer. Blandt andet er det muligt at besøge fyrskibet Fladen, destroyeren HMS Småland og ubåden HMS Nordkaparen.

Baggrunden for museet er, at Göteborg har været en havneby, siden den blev grundlagt i begyndelsen af 1600-tallet. Efter værftskrisen i 1970'erne blev inderhavnen imidlertid tom og øde. Men så tog tanken om et kombineret søfarts- og værftsmuseum form. Museet slog dørene op i 1987. Siden da har en stor del af byens indbyggere og turister besøgt det og fået indblik i den historie, der ligger til grund for nutidens Göteborg. Museet er i dag verdens største flydende søfartsmuseum.

Maritiman er medlem af netværket Sveriges militärhistoriska arv.

Fartøjer 
 Slæbebåden Herkules
 Demonstrationsbåden ESAB IV
 (Fiskekutteren Gunhild), nu skrottet
 Brandskibet Flodsprutan II
 Fyrskibet Fladen, der tidligere lå ved Fladen grund
 Slæbebåden Stormprincess
 Havnefærgen Dan Broström
 Destroyeren HMS Småland (J19)
 Fragtskibet M/S Fryken
 Minelæggeren HMS Kalmarsund (13)
 Monitoren HMS Sölve
 Patruljefartøjet HMS Hugin (P151)
 Ubåden HMS Nordkaparen (Nor)

Noter

Eksterne henvisninger 

 Officiel hjemmeside 

Bygninger, konstruktioner og anlæg i Göteborg
Museer i Sverige
Søfartsmuseer
Museer etableret i 1987
Vandtransport i Sverige
Gaularfjellet

Gaularfjellet er et bjergområde på grænsen mellem kommunerne Gaular, Balestrand og Førde i Vestland fylke i Norge. Den højeste top er Sunnfjordbjørnen  (). Den højeste i nærheden af vejen er Gottopphesten der er   ()

Fylkesvei 13 går over Gaularfjellet. Vejen, som blev åbnet for trafik i 1938, er et kendt turistmål og er en af de . Den hurtige overgang fra fjord til fjeld, og svingene opi  Bårddalen fra Vetlefjorden lokker mange til. Højeste punkt på fjeldovergangen er 748 moh.

Se også
Rørvikfjellet

Kilder og henvisninger

 Gaularfjellet - i fosseland - Informationsside for nationale turistveje

Gaular
Førde
Balestrand
Bjerge i Vestland
Bedsted-Grurup Sogn

Bedsted-Grurup Sogn er et sogn i Sydthy Provsti (Aalborg Stift). Sognet ligger i Thisted Kommune (Region Nordjylland). Indtil Kommunalreformen i 2007 lå det i Sydthy Kommune (Nordjyllands Amt). I sognet ligger Bedsted Kirke og Grurup Kirke.

Sognet blev dannet 1. juni 2018 ved en sammenlægning af Bedsted Sogn og Grurup Sogn.

Eksterne henvisninger 
 
 

Sogne i Thisted Kommune
Sogne i Aalborg Stift
Sogne i Hassing Herred
Etableret i 2018
Erik og Erik

Erik og Erik var, ifølge Adam af Bremen, to kandidater til kongeriget Sverige omkring 1066–67, efter den tidligere kong Stenkils død. De bekrigede hinanden med katastrofale følger: "[I] denne krig siges alle Sveriges stormænd at have faldet. De to konge døde også. Da hele den kongelige slægt var udryddet ændrede kongeriget sig, og kristendommen blev i høj grad forstyrret. Biskopperne, som ærkebiskoppen af Bremen havde udpeget i landet blev hjemme af frygt for forfølgelse. Kun biskoppen af Skåne tog sig af Gøternes kirker, og den svenske jarl Gnif styrkede sit folk i den kristne tro."

Der vides ikke mere om de to Erikker, selvom senere historikere har spekuleret i, om den ene var Stenkils kristne søn og den anden var hedning; de bliver derfor nogle gange omtalt som Erik Stenkilsson og Erik Hedningen. Der er ikke grundlag for, at disse navne går tilbage fra deres egen tid, og det er således en senere opfindelse.

Efter Erik og Erik var døde, overtog, Halsten, sø af Stenkil, tronen.

Referencer

Yderligere læsning 

Grupper
Regenter fra Sverige
Svenskere i 1000-tallet